Publication: Magyar Közlöny
Issue: MK-2010-79 (Year: 2010, Number: 79)
Era: contemporary
Section: mesterfokozatot adó szakok, illetve a felsőoktatásról szóló 1993. évi LXXX. törvény szerinti főiskolai vagy egyetemi
Paragraph Index: 2470

a) A mesterképzési szakon végzettek ismerik: - a formatervező művészi (designeri) tevékenységhez szükséges magas szintű rajzi és plasztikai gyakorlati és elméleti ismereteket, - a formatervezési, design- és trendkutatási tevékenységhez szükséges, széles körben alkalmazható problémamegoldó technikákat, a csoportmunkában is hasznosítható módszertani stratégiákat, - a formai/stiláris koncepcióképzés elveit és szabályait, - az ipari termékek alaptulajdonságai – gyakorlati cél, anyagi tartalom és megjelenési forma – szimbiózisának, harmonikus megteremtésének technikáit, - a formaterv létrehozásának és megvalósításának folyamatait, - az eredeti alkotóművészi látás- és gondolkodásmód, valamint az absztrakció alkalmazásának módszereit, - a design mélyebb – társadalmi és kulturális – összefüggéseit, - a formatervek gazdasági, társadalmi és piaci szempontjainak érvényesítését, - a környezetvédelem, a fogyasztóvédelem, a minőség és a termékfelelősség alapvető etikai és jogi normáit, - a vezetéshez, irányításhoz és a designmenedzseléshez kapcsolódó feladatokat és tevékenységeket, - a globális társadalmi, gazdasági és kulturális folyamatokat, - a szakmai etikai normákat és azok alkalmazási feltételeit, - a design szabadkézi, számítógépes és verbális prezentációs technikáit, - a formatervek térbeli megjelenítési technikáit, - az innovatív designtevékenységhez szükséges műszaki, humán és művészeti ismeretanyagot.

Source: https://magyarkozlony.hu/hivatalos-lapok/41d3c06d59cb214a8ccb63556f0325d9011fdf3d/dokumentumok/f87fe7ede863b11a04d7bfe738f2c8fa2b61635e/letoltes